અમદાવાદમાં રહેતા અનેક લોકો માટે જૂના અમદાવાદમાં આવેલું અપના બજાર કોઈ અજાણી જગ્યા નથી. પ્રોપર્ટી ખરીદી હોય કે પછી સ્મોલ કૉઝ કોર્ટમાં કોઈ કામ હોય. નાનાંમોટાં વહીવટી કામ અને સરકારી કામ માટે સેંકડો લોકો ત્યાં રોજ આવે જાય છે. લોકો પોતાનાં કામકાજ પતાવીને ત્યાંથી નીકળી જાય છે. આ લોકોને ત્યાં નાના વેપારીઓ જરૂરિયાતની ચીજો પૂરી પાડે છે. પાણીની બોટલ હોય કે પછી નાસ્તો, ખભે થોડીઘણી વસ્તુઓ નાખીને નાના વેપારીઓ ત્યાં પણ ઘરાક શોધી કાઢે છે. અહીં આવો જ એક પુસ્તક વિક્રેતા છે, જિગર બુકવાળો.